
REFERAT
Privind participarea Consiliului Local în calitate de coorganizator la manifestarea „Zilele Academice Timişene”, organizată de Academia Română, filiala Timişoara
Referitor la solicitarea nr. SC2004 - 020771/ 29.11.2004 a Academiei Române privind organizarea manifestării „Zilele Academice Timişene”, ce se va desfăşura în perioada 26-27 mai la Timişoara.
Manifestarea  aflată anul acesta la cea de-a IX- a ediţie urmăreşte organizarea de simpozioane tematice, mese rotunde, conferinţe şi expoziţii în domeniile tehnic, medical, umanist, agricol, managerial, juridic, psihologie şi teologie.

Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 100.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

